- Hindi News
- National
- झाड़ू लेकर सड़क पर जनता संग उतरे पदाधिकारी प्रखंड कार्यालय के समीप की कचरे की सफाई
झाड़ू लेकर सड़क पर जनता संग उतरे पदाधिकारी प्रखंड कार्यालय के समीप की कचरे की सफाई
चाकुलियानगर पंचायत की ओर से बुधवार को बीडीओ सह नपं के प्रभारी कार्यपालक पदाधिकारी गिरिजा शंकर महतो के नेतृत्व में शहर में स्वच्छता अभियान चलाया गया। अभियान में विभिन्न विभाग के पदाधिकारियों, जनप्रतिनिधियों, राजनीतिक दलों से जुड़े लोगों ने शहर में सफाई की। सभी झाड़ू लेकर प्रखंड कार्यालय के समीप कचरे की सफाई की। इस दौरान रेलवे क्रॉसिंग, पुराना बाजार होते हुए बिरसा चौक तक सफाई की गई। पदाधिकारियों ने स्वच्छ भारत मिशन को सफल बनाने के लिए आम लोगों दुकानदारों से भी सहयोग की अपील की। मौके पर सीओ, प्रभारी चिकित्सा पदाधिकारी डा. सुरेश महतो, थाना प्रभारी सृष्टिधर महतो, नपं अध्यक्ष श्रीनाथ मुर्मू, उपाध्यक्ष भरत कुमार झुनझुनवाला, नगर प्रबंधक चेतन वर्मा, सतीश, झाविमो नेता समीर महंती, बीस सूत्री समिति प्रखंड अध्यक्ष शंभुनाथ आदि मौजूद थे।
झाड़ू लेकर सड़क पर उतरे बीडीओ, सीओ, थाना प्रभारी अन्य।
सड़क किनारे दुकान के सामने रखे सामान को हटवाते पदाधिकारी।
^शहर को साफ सुथरा रखना केवल पदाधिकारियों का ही नहीं आम जनता का भी दायित्व है। जनता स्वच्छता के प्रति अगर जागरूक हो जाए तो शहर को स्वच्छ रखना बहुत आसान होगा। गिरिजाशंकर महतो, बीडीओ सह प्रभारी कार्यपालक
10 तक जमा होगा टैक्स
बीडीओने बताया कि 10 मार्च तक नपं क्षेत्र के मकान मालिक होल्डिंग टैक्स जमा कर सकते हैं। उन्होंने बताया कि नपं क्षेत्र में कुल लगभग 36 सौ मकान मालिक हैं। जिसमें से 250 स्क्वायर फीट से कम या कच्चे मकान वालों को अलग करते हुए 1806 लोगों को होल्डिंग टैक्स के लिए चिह्नित किया गया है। अभी तक 1 हजार मकान मालिक लगभग 7 लाख होल्डिंग टैक्स जमा कर चुके हैं।
नपं के कर्मियों पर बीडीओ भड़के
नगरपंचायत द्वारा बीते कई माह से शहर की सफाई कराई जा रही है। बुधवार को जब बीडीओ सह नपं के प्रभारी कार्यपालक पदाधिकारी गिरिजा शंकर महतो पदाधिकारियों संघ पैदल सड़क पर सफाई करने निकले तो वह नपं कर्मियों पर भड़क गए। जगह-जगह सड़क किनारे नालियों में प्लास्टिक, पत्ता, कागज का टुकड़ा आदि भरा हुआ था। उन्होंने नगर प्रबंधक सतीश को सफाई कराने का निर्देश दिया।
सड़क पर रखी सामग्री
को हटवाया
पदाधिकारीजनप्रतिनिधियों ने संयुक्त रूप से अभियान चलाकर सड़क पर या किनारे दुकान के रखे गए सामानों को हटवाया। दुकानदारों को समझाते हुए कहा कि अगली बार अगर ऐसा हुआ तो कार्रवाई की जाएगी। उन्होंने दुकानदारों से कूड़ादान में ही कचरा डालने की अपील की।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva